gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
છેલ્લા કલાકની વેચવાલીથી બજારમાં સુધારો ધોવાયો
You need an iframes capable browser to view this content.
ઍક્વિઝિશનની હૂંફમાં ટૉરન્ટ ફાર્મા સુધર્યો, હેલ્થકૅરની તબિયત વધુ લથડી : પાવર ઇન્ડેક્સ સૌથી વધુ એક ટકા ઊંચકાયો, મેટલમાં પણ સુધારો
શૅરબજારનું ચલકચલાણું - અનિલ પટેલ
વૈશ્વિક બજારોના મિશ્ર વલણ સામે ઘરઆંગણે ઊંચા મથાળે નફાવસૂલીથી બજારમાં પીછેહઠ જોવા મળી છે. સેન્સેક્સ માત્ર ૭ પૉઇન્ટના સુધારામાં ૨૯,૯૩૩ અને નિફ્ટી ૩ પૉઇન્ટ વધીને ૯૩૧૭ના મથાળે બંધ રહ્યા હતા. આરંભિક સુધારામાં સેન્સેક્સ ૩૦,૦૧૯ અને નિફ્ટી ૯૩૩૮ની ઇન્ટ્રા-ડે ટોચે પહોંચ્યા હતા. જોકે છેલ્લા કલાકની ભારે વેચવાલીથી સેન્સેક્સ તૂટીને ૨૯,૯૧૪ અને નિફ્ટી ૯૩૦૭ના તળિયે ક્વોટ થયા હતા. સેન્સેક્સના ૩૦માંથી ૧૫ અને નિફ્ટીના ૫૧માંથી ૨૮ શૅર વધ્યા હતા જેમાં
લાર્સન-ટુબ્રો બે ટકા, અદાણી પોર્ટ્સ ૧.૬ ટકા, વિપ્રો, ઍક્સિસ બૅન્ક ૧.૨ ટકા, તાતા મોટર્સ, ગેઇલ, મહિન્દ્ર-મહિન્દ્ર, રિલાયન્સ, ટીસીએસ, તાતા સ્ટીલ, સન ફાર્મા, બજાજ ઑટો સાધારણથી પોણા ટકા જેટલા સુધર્યા હતા. તો બીજી બાજુ હીરો મોર્ટોકાર્પ ૩.૧ ટકા, લુપિન સવાબે ટકા, ભારતી ઍરટેલ પોણાબે ટકા, એસબીઆઇ, પાવર ગ્રિડ, આઇસીઆઇસીઆઇ બૅન્ક, ડૉ. રેડ્ડીઝ લૅબ, આઇટીસી, એચડીએફસીના શૅર અડધાથી ૦.૯ ટકા જેટલા ડાઉન હતા. ભારે રસાકસી વચ્ચે માર્કેટ-બ્રેડ્થ પૉઝિટિવ હતી જેમાં બીએસઈ ખાતે ૧૪૬૯ શૅરના સુધારા સામે ૧૩૫૫ જેટલી સ્ક્રિપ્સ ઘટાડે બંધ રહી હતી. બેન્ચમાર્કની તુલનાએ ચલણી શૅરમાં સુધારાનું પ્રમાણ વધારે હતું. મિડ કૅપ અને સ્મૉલ કૅપ ઇન્ડેક્સ અડધા ટકા જેટલા અપ હતા. સેક્ટોરિયલ ઇન્ડાઇસિસમાં ટેલિકૉમ, ફાઇનૅન્સ, હેલ્થકૅર, ઑટો, બૅન્કેક્સ, કન્ઝ્યુમર ડ્યુરેબલ્સ ઇન્ડેક્સમાં અડધા ટકા સુધીની નરમાઈ જોવા મળી હતી. પાવર ઇન્ડેક્સ ૧ ટકાના ઉજાસમાં ૨૩૪૪ બંધ હતો જેના ૧૮માંથી ૧૪ શૅર વધ્યા હતા.
યુરોપિયન માર્કેટ ૨૧ મહિનાની ટોચે
ફ્રાન્સ ખાતે ચૂંટણીનું જોખમ હવે સમાપ્ત થતાં યુરોપિયન માર્કેટ આજે ૨૧ મહિનાની ઊંચી સપાટીએ પહોંચ્યું હતું. જોકે મૅક્રોન ફોકસના શૅરમાં આજે ઇન્ટ્રા-ડે છ વર્ષનો સૌથી મોટો કડાકો બોલાયો હતો. ફ્રાન્સ ખાતે ઇમૅન્યુઅલ મૅક્રોન નવા રાષ્ટ્રપતિ તરીકે ચૂંટાયા છે. યુરોપિયન માર્કેટ રનિંગ ક્વોટમાં અડધા ટકા જેટલું ઊંચું જણાતું હતું જેમાં ફુત્સે ૭૩૩૧, સીએસી-૧૦ ૫૪૦૬ અને ડીએએક્સ ૧૨,૭૫૫ના મથાળે ક્વોટ થઈ રહ્યા હતા. મૅક્રોન ફોકસ ઇન્ટરનૅશનલ પીએલસીની હોલ્ડિંગ સૉફ્ટવેર કંપની હેવલેટ પેકર્ડ એન્ટરપ્રાઇઝનું વેચાણ ૧૦ ટકા ઘટ્યું છે જેના વસવસામાં મૅક્રોન ફોકસનો શૅર આજે કામકાજ દરમ્યાન બારેક ટકા જેટલો તૂટ્યો હતો. સાથે ફુત્સે ખાતે એ વર્સ્ટ પર્ફોર્મર સ્ટૉક રહ્યો હતો.
એબીબી ઇન્ડિયા નોંધપાત્ર ઊછળ્યો
માર્ચ ત્રિમાસિક ગાળાનાં પ્રોત્સાહક પરિણામોને પગલે એબીબી ઇન્ડિયાનો શૅર આજે ઇન્ટ્રા-ડે પંદરેક ટકા જેટલો ઊછળીને ૧૫૯૫ રૂપિયાની વર્ષની નવી ટોચે પહોંચ્યો હતો. સેશનના અંતે ભારે વૉલ્યુમ સાથે ૯.૨ ટકા કે ૧૨૯ રૂપિયા વધીને ૧૫૩૧ રૂપિયાના મથાળે બંધ રહ્યો હતો. બીએસઈ ખાતે ડેઇલી ઍવરેજ ૬૬૫૩ શૅર સામે આજે ૨.૨૦ લાખ શૅરના કામકાજ થયા હતા. માર્ચ ક્વૉર્ટરમાં કંપનીનો નેટ પ્રૉફિટ વાર્ષિક તુલનાએ ૨૮ ટકા વધીને ૨૩૪૨ કરોડ રૂપિયા નોંધાયો છે. જોકે કંપનીની ઑર્ડર બુક ૧.૪ ટકા ઘટીને ૧૨,૦૨૩ કરોડ રૂપિયાની રહી ગઈ છે.
હેવી ઇલેક્ટિÿકલ ઇક્વિપમેન્ટ સેગમેન્ટના ૨૮માંથી ૨૦ શૅર વધ્યા હતા જેમાં એબીબી ઇન્ડિયા ટૉપ ગેઇનર હતો. ત્યાર બાદ સીજી પાવર ૯.૧ ટકા, સીમેન્સ ૭.૭ ટકા, બીજીઆર એનર્જી ૭ ટકા, જ્યોતિ ૬ ટકા, ઉજાસ ૫.૮ ટકા, વૉલટમ્પ ટ્રાન્સફૉર્મર ૩.૩ ટકા, જીઇ પાવર ૨.૬ ટકા, કલ્પતરુ પાવર ૨.૨ ટકા, નીઓન ટાવર્સ ૧.૬ ટકા, કેઈસી ઇન્ટરનૅશનલ ૧.૫ ટકા, એચપીએલ ઇલેક્ટિÿક દોઢ ટકા, ટીડી પાવર ૧ ટકો, સુઝલોન પોણા ટકાની આસપાસ સુધર્યો હતો. તો બીજી બાજુ સુધારાતરફી ચાલમાં સ્ટાર ડેલ્ટા ટ્રાન્સફૉર્મર ૩.૬ ટકા, તારાપુર ટ્રાન્સફૉર્મર ૨.૧ ટકા, જ્યોતિ સ્ટ્રક્ચર્સ ૧.૭ ટકા, એમ્કો લિમિટેડ ૧.૪ ટકા, થમેર્ક્સ ૧.૧ ટકા અને આઇએમપી પાવર્સ ૧ ટકો જેટલા ડાઉન હતા.
વિજયા બૅન્ક ૭ વર્ષના ઊંચા સ્તરે
પરિણામ પહેલાં આરંભિક સુધારામાં વિજયા બૅન્કનો શૅર ૧૦ ટકા જેટલો વધીને ૯૭.૪૦ રૂપિયાની ટોચે પહોંચ્યો હતો જે ૭ વર્ષની ઊંચી સપાટીએ છે. જોકે પરિણામની જાહેરાત પછી શૅર ઊંચા સ્તરેથી ગગડી સેશનના અંતે ૪.૪ ટકાની મજબૂતીમાં ૯૨.૨૫ રૂપિયાના મથાળે બંધ થયો હતો. છેલ્લે ૭ જાન્યુઆરી ૨૦૧૧ના રોજ આ શૅર ૯૭.૭૦ રૂપિયાના ઊંચા સ્તરે પહોંચ્યો હતો, જ્યારે ૧ જૂન ૨૦૧૬ના રોજ આ બૅન્ક શૅરનો ભાવ ૨૯.૬૫ રૂપિયાના તળિયે બોલાતો હતો.
માર્ચ ક્વૉર્ટરમાં વિજયા બૅન્કની નેટ ઇન્ટરેસ્ટ ઇન્કમ ૪૮ ટકા વધીને ૯૮૯.૪૯ કરોડ રૂપિયા અને અન્ય આવક ૬૫ ટકાના જમ્પમાં ૪૫૦.૧૬ કરોડ રૂપિયા નોંધાઈ છે. તો ત્રિમાસિક સરખામણીએ બૅન્કની ગ્રોસ એનપીએ ૨૩.૧૫ ટકા ઘટીને ૬૩૮૧.૭૮ કરોડ રૂપિયા થઈ છે, જ્યારે વાર્ષિક તુલનાએ ગ્રોસ એનપીએમાં ૨૭ ટકાનો ચિંતાજનક વધારો નોંધાયો છે. બૅડ લોન માટે બૅન્કે ૪૩૨.૦૬ કરોડ રૂપિયાનું પ્રોવિઝન કર્યું છે જે વાર્ષિક તુલનાએ ૩૩.૮૬ ટકાનો ઘટાડો જ્યારે ત્રિમાસિક સરખામણીએ ૩.૬૨ ટકાની વૃદ્ધિ દૃર્શાવે છે. નેટ એનપીએ ૪.૩૫ ટકા થઈ છે.
બૅન્કિંગ શૅરમાં એકંદરે મિશ્ર ટ્રેન્ડ રહ્યો હતો. લિસ્ટેડ ૩૯માંથી ૧૯ બૅન્કના શૅર વધ્યા હતા. અહીં પણ વિજયા બૅન્ક ટૉપ ગેઇનર શૅર હતો. આઇડીબીઆઇ ૩.૬ ટકા, સાઉથ ઇન્ડિયન બૅન્ક ૨.૩ ટકા, સેન્ટ્રલ બૅન્ક, સિટી યુનિયન બૅન્ક સવાબે ટકા, ધનલક્ષ્મી બૅન્ક બે ટકા, અલાહાબાદ બૅન્ક દોઢ ટકા, ઍક્સિસ બૅન્ક ૧.૨ ટકા, સ્ટાન્ચાર્ટ ૧ ટકો, કર્ણાટકા, યુકો બૅન્ક, આરબીએલ બૅન્ક, સિન્ડિકેટ બૅન્ક, જેકે બૅન્ક, યુનાઇટેડ બૅન્કના શૅર અડધાથી પોણા ટકા જેટલા વધ્યા હતા. તો બીજી બાજુ સુધારાતરફી ચાલમાં દેના બૅન્ક ૫.૬ ટકા, કૅનેરા બૅન્ક ૫.૪ ટકા, યુનિયન બૅન્ક ૪.૭ ટકા, બૅન્ક ઑફ ઇન્ડિયા ૧.૨ ટકા, પીએસબી ૨.૧ ટકા, ઓરિયન્ટલ બૅન્ક ૧.૮ ટકા, પીએનબી દોઢ ટકા, ઇન્ડિયન બૅન્ક ૧.૪ ટકા, ડીસીબી બૅન્ક ૧.૨ ટકા, બરોડા બૅન્ક ૧.૧ ટકા, આંધ્ર બૅન્ક ૧ ટકો, એસબીઆઇ, મહારાષ્ટ્ર બૅન્ક, યસ બૅન્ક, આઇસીઆઇસીઆઇ બૅન્કના શૅર પોણા ટકાની આસપાસ ઘટ્યા હતા.
ભૂષણ સ્ટીલમાં વૉલ્યુમ સાથે તેજી
ભૂષણ સ્ટીલનો શૅર ભારે વૉલ્યુમ સાથે વર્ષની નવી ટોચે પહોંચ્યો હતો. ઇન્ટ્રા-ડે છ ટકા જેટલો વધીને શૅર ૯૦.૪૦ રૂપિયાના ઊંચા સ્તરે પહોંચ્યા બાદ સેશનના અંતે ૩.૬ ટકાની મજબૂતીમાં ૮૮.૩૦ રૂપિયાના મથાળે બંધ રહ્યો હતો. બીએસઈ ખાતે રોજના સરેરાશ ૩.૭૦ લાખ શૅર સામે આજે ૮.૭૮ લાખ શૅરના કામકાજ થયા હતા. ગઈ ૧૦ એપ્રિલે આ શૅરનો ભાવ ૬૮ રૂપિયા બોલાતો હતો. ત્યાર પછીના છેલ્લા એક મહિનામાં આ શૅર ૩૨ ટકા અને ચાલુ કૅલેન્ડર વર્ષ ૨૦૧૭માં ૧૨૩ ટકા ઊછળ્યો છે. ડેટના લૉન્ગ ટમર્‍ સૉલ્યુશન્સ મામલે બૅન્કો તરફથી કંપનીના સાનુકૂળ પ્રતિભાવ મળ્યા છે જેના પગલે આ મેટલ સ્ટૉક ઊછળ્યો છે. ૧૦માંથી ૯ શૅરની મજબૂતીમાં મેટલ ઇન્ડેક્સ પોણા ટકાની મજબૂતી સાથે ૧૦,૯૧૫ના મથાળે બંધ રહ્યો હતો. નૅશનલ ઍલ્યુમિનિયમ ૨.૬ ટકા, હિન્દુસ્તાન ઝિન્ક અઢી ટકા, જિન્દલ સ્ટીલ ૨.૪ ટકા, વેદાન્ત દોઢ ટકા, હિન્દાલ્કો ૧.૨ ટકા, એનએમડીસી ૧ ટકો, જેએસડબ્લ્યુ સ્ટીલ, સેઇલ અને તાતા સ્ટીલના શૅર અડધા ટકાની આસપાસ સુધર્યા હતા. એકમાત્ર કોલ ઇન્ડિયાનો શૅર સાધારણ ઘટાડે ૨૭૮ રૂપિયા બંધ રહ્યો હતો.
કૅપિટલ ગુડ્સ ઇન્ડેક્સ ૨૦ મહિનાની ટોચે
આરંભમાં સાંકડી રેન્જમાં અથડાયા બાદ બપોર પછી ભારે લેવાલીને પગલે કૅપિટલ ગુડ્સ ઇન્ડેક્સ ઇન્ટ્રા-ડે ૩ ટકા જેટલો વધીને ૧૮,૦૪૦ની ટોચે પહોંચ્યો હતો જે ૨૦ મહિનાનું હાઇએસ્ટ લેવલ છે. છેલ્લે ૨૦ ઑગસ્ટ ૨૦૧૫ના રોજ કૅપિટલ ગુડ્સ ઇન્ડેક્સ આ મથાળે ક્વોટ થયો હતો. ઇન્ડેક્સના ૨૬માંથી ૧૬ શૅર વધ્યા હતા જેમાં એબીબી ૯.૭ ટકા, સીજી પાવર ૯.૧ ટકા, જીઈટીઍન્ડડી ૭.૪ ટકા, સીમેન્સ ૬.૭ ટકા, રિલાયન્સ ડિફેન્સ ૨.૮ ટકા, કાર્બોન્ડમ યુનિવર્સલ બે ટકા, લાર્સન-ટુબ્રો બે ટકા, કલ્પતરુ પાવર ૧.૭ ટકા, વી-ગાર્ડ દોઢ ટકા, સોલર ઇન્ડસ્ટ્રી, સુઝલોન એનર્જી, હૅવેલ્સ ઇન્ડિયા, ભેલ, વેલકૉર્પ, એઆઇએ એન્જિનિયરિંગ, બીઈએલ લિમિટેડ જેવા શૅર સાધારણથી પોણા ટકાની આસપાસ વધ્યા હતા. તો બીજી બાજુ એસકેએફ ઇન્ડિયા ૧.૬ ટકા, સદભાવ એન્જિનિયરિંગ દોઢ ટકા, થમેર્ક્સ ૧.૧ ટકા, ગ્રિવ્સ કૉટન ૧ ટકો, બીઈએમએલ, ફાગ બેરિંગ્સ, મહિન્દ્ર સીઆઇઈ, વાબેગ અને એનબીસીસીના શૅર વત્તે-ઓછા અંશે નરમ હતા.
લુપિનનો શૅર વેન્ટિલેશન ઉપર
ફાર્મા સ્ટૉકની તંદુરસ્તી દિવસે-દિવસે વધુ લથડી રહી છે જેમાં લુપિનનો શૅર તો વેન્ટિલેશન ઉપર હોય એવું લાગી રહ્યું છે. આજે ઇન્ટ્રા-ડે ૩ ટકા જેટલો તૂટીને ૧૨૪૨ રૂપિયાના તળિયે ગયો હતો જે ૩૨ મહિનાનો સૌથી નીચો ભાવ છે. છેલ્લે ૨૬ ઑગસ્ટ ૨૦૧૪ના રોજ લુપિનના શૅરમાં આ તળિયું બન્યું હતું. શૅરમાં ખરાબીનું કારણ લુપિનના ઔરંગાબાદસ્થિત યુનિટને યુએસએફડીએ તરફથી મળેલ ૮ ઑબ્ઝવેર્શન હોવાનું મનાય છે. આ બાબતે સ્ટૉક એક્સચેન્જે પણ કંપની પાસેથી સ્પષ્ટીકરણ માગ્યું છે. તો નોવાર્ટિસ એજીની બે બ્રૅન્ડનું ઍક્વિઝિશન પૂર્ણ કર્યાના અહેવાલે ટૉરન્ટ ફામાર્નો્ શૅર ઉપરમાં ૧૩૧૮ રૂપિયાની ટોચે પહોંચી અંતે ૧.૬ ટકાના સુધારામાં ૧૩૧૨ રૂપિયાની નજીક બંધ રહ્યો હતો.
હેલ્થકૅર ઇન્ડેક્સ સાંકડી વધઘટે ઉપરમાં ૧૪,૮૩૨ અને નીચામાં ૧૪,૭૨૧ બોલાઈ અંતે સાધારણ ઘટાડે ૧૪,૭૬૭ બંધ હતો. એના ૭૦માંથી ૩૯ શૅર બીમાર હતા જેમાં કોપરેન ૫.૪ ટકા, નારાયણા દયાલય સવાત્રણ ટકા, એસએમએસ ફાર્મા અઢી ટકા, વિવિમેડ લૅબ ૧.૮ ટકા, ઍલેમ્બિક ફાર્મા ૧.૭ ટકા, ફોર્ટિસ, કૅડિલા હેલ્થકૅર, થાયોકૅર, ઇન્ડો રેમેડિઝ ૧.૬ ટકા જેટલા વધ્યા હતા.
એસ. ચંદનો શૅર ૦.૮૦ ટકા પ્રીમિયમે બંધ
એસ. ચંદ ઍન્ડ કંપનીના શૅરનું લિસ્ટિંગ ૬૭૦ રૂપિયાના ઇશ્યુભાવ સામે મુંબઈ શૅરબજારમાં માત્ર ૫.૫૦ ટકા પ્રીમિયમે ૭૦૭ રૂપિયાના ભાવે થયું હતું. નૅશનલ સ્ટૉક એક્સચેન્જમાં લિસ્ટિંગ ફક્ત ૪.૪૦ ટકા પ્રીમિયમે ૭૦૦ રૂપિયાના ભાવે થયું હતું. જોકે મુંબઈ શૅરબજારમાં શૅરનો ભાવ માત્ર ૦.૮૦ ટકા પ્રીમિયમે ૬૭૬ રૂપિયા બંધ રહ્યો હતો. દિવસ દરમ્યાન ભાવ વધીને ઊંચામાં ૭૦૭ રૂપિયા અને ઘટીને નીચામાં ઇશ્યુભાવ કરતાં પણ નીચે ૬૫૮ રૂપિયાના લેવલે પહોંચ્યો હતો.
નૅશનલ સ્ટૉક એક્સચેન્જમાં ભાવ વધીને ઊંચામાં ૭૦૦ રૂપિયા અને ઘટીને નીચામાં ૬૫૮.૨૦ રૂપિયાના સ્તરે પહોંચ્યો હતો. છેલ્લે ૬૭૬ રૂપિયા બંધ રહ્યો હતો. કંપનીનું ૭૨૮ કરોડ રૂપિયાનું ભરણું કુલ ૫૯ ગણું ભરાઈ ગયું હતું. ઇન્સ્ટિટ્યુશનલ પોર્શન ૪૪ ગણો, રીટેલ પોર્શન ૬ ગણો અને હાઈ નેટવર્થ ઇન્વેસ્ટર્સ પોર્શન ૨૦૫ ગણો ભરાઈ ગયો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.